கேள்வி: வண்ணகம் குறித்து விரிவாக சொல்லுங்கள்.
பதில்: வண்ணகம் என்பது கலிப்பாவின் வகைகளில் ஒன்றாகத் தொல்காப்பியம் குறிப்பிடுகிறது. கலிப்பா தேவனை வாழ்த்தும் பாடலாக வரும். ஏனை ஒன்றே,தேவர்ப் பராஅய முன்னிலைக்கண்ணே. (தொல்காப்பியம் 3-442 செய்யுளியல்) கலிப்பா தேவனை வாழ்த்தும் பாடலாக வரும்போது வண்ணகம், ஒருபோகு என இரு வகைப்படும். அதுவே,வண்ணகம், ஒருபோகு, என இருவகைத்தே. (தொல்காப்பியம் 3-443 செய்யுளியல்) இவற்றில் வண்ணகம் பயின்றுவரும் கலிப்பாவை 'வண்ணக-வொத்தாழிசைக் கலிப்பா' என்பர். இந்தக் கலிப்பாவில் தரவு, தாழிசை, எண், வாரம் என்னும் நான்கு உறுப்புகள் இருக்கும். 'வண்ணகம்தானே,தரவே, தாழிசை, எண்ணே, வாரம், என்றுஅந் நால் வகையின் தோன்றும்' என்ப (தொல்காப்பியம் 3-444 செய்யுளியல்) 'எண்' என்னும் உறுப்பை அம்போதரங்கம் என வழங்குவர்.